Diari Oficial de la Generalitat Valenciana


Sumari del DOGV 133, del 01-12-1983 (1983/802524)

RESOLUCIÓ de 15 d'octubre de 1983, de la Direcció General de Desenvolupament Agrari, de la Conselleria d'Agricultura, Pesca i Alimentació, per la qual es regulada l'aplicació del programa de foment d'explotacions ramaderes en determinades zones desafavorides i a les de muntanya, establert en l'Ordre Ministerial de 26 de juliol de 1983 (<<butlletí Oficial del Estado>> de 9 d'agost de 1983).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1983/10/15/(3)/dof/vci/html**

### Dades del document

Número de DOGV
:   133

Data del DOGV
:   01-12-1983

Secció del DOGV
:   DISPOSICIONS GENERALS

Número del document
:   1983/802524


Data del document
:   15-10-1983

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Resolució de 15 d'octubre de 1983, de la Direcció General de Desenvolupament Agrari, de la Conselleria d'Agricultura, Pesca i Alimentació, per la qual és regulada l'aplicació del programa de foment d'explotacions ramaderes en determinades zones desfavorides i a les de muntanya, establert en l'Ordre Ministerial de 26 de juliol de 1983 ("Boletín Oficial del Estado" de 9 d'agost de 1983).  
L'Ordre Ministerial de 26 de juliol de 1983 «El Reial Decret de Transferències de 29 de desembre de 1981, núm. 3.533/81, atribueix a la Comunitat Autònoma Valenciana, entre altres competències, l'execució dels programes i de les actuacions d'interés general en relació amb l'ordenació i el foment de les produccions agràries. Aquesta execució implica, conseqüentment, el desplegament específic i l'aplicació dins de l'àmbit territorial dels criteris, les finalitats, els requisits i els objectius que estableixen els programes generals.  
Conseqüentment, en desenvolupament del que disposa l'Ordre Ministerial de 26 de juliol de 1983 i d'altres disposicions vigents, aquesta Direcció General ha disposat el següent:  
1.r L'aplicació de les ajudes serà realitzada selectivament en les explotacions ramaderes extensives ubicades als municipis relacionats en l'annex 1.  
2.n Dins de les zones establertes en el punt anterior, tindran preferència en la concessió de subvencions les explotacions familiars i les cooperatives o d'altres agrupacions de caràcter comunitari.  
3.r Als efectes d'aquesta disposició, seran considerades explotacions extensives les que disposen de recursos alimentaris suficients per a satisfer, en règim predominant de pastura, almenys el 70% de les necessitats del ramat reproductor, així com de les cries respectives durant la lactància natural.  
4.t Podran concedir-se subvencions als ramaders que es proposen de realitzar tots o alguns dels treballs, obres o adquisicions següents:  
a) Desbrossades i rompudes per a millorar les pastures i l'establiment de praderes.  
b) Implantació de praderes i cultius de pastura.  
c) Tancades, abeuradors, munyidors o refugis per al ramat, instal·lacions sanitàries i de maneig, sitges, electrificació, camins i altres instal·lacions necessàries per al ramat.  
d) Maquinària.  
e) Adquisició de ramat.  
Per tenir dret d'obtenir les subvencions contemplades en el punt 4.t de les millores fixes, seran com a mínim un 35% de la inversió total, llevat que s'estime que les instal·lacions existents són suficients per a la consecució del Programa.  
5.é Seran exigibles, en tot cas, els requisits i les condicions previstos en els reglaments estructurals o plans d'ordenació sectorial que en cada moment siguen d'aplicació.  
6.é La quantia de les subvencions no podrà excedir del 20% de la inversió total que es realitze en les explotacions individuals, ni del 25% en el cas de cooperatives o d'altres agrupacions, sense superar els 2.000.000 de pessetes, en el primer cas, o el que resulta de multiplicar aquesta xifra pel nombre de membres en el segon.  
7.é Les subvencions a concedir en cada cas no superaran, llevat d'excepcions justificades, les xifres que resulten d'aplicar els percentatges indicats en el punt anterior als mòduls màxims d'inversions establerts pels serveis tècnics d'aquesta Conselleria i que seran periòdicament actualitzats, sense que, en cap de cas, la inversió total per UGM supere la xifra que s'hi indique.  
8.é Les sol·licituds, dirigides a la Direcció General de Desenvolupament Agrari, de la Conselleria d'Agricultura, Pesca i Alimentació, seran presentades en les Direccions Provincials de Producció Animal.  
9.é La sol·licitud ha d'anar acompanyada del programa de desenvolupament i modernització de l'explotació, en la memòria explicativa del qual s'han d'incloure les característiques actuals de l'explotació, la justificació i descripció de les millores a realitzar, els elementals plans o croquis de les instal·lacions, el detall dels pressupostos de les inversions, el calendari i els terminis per a la realització de les millores, el finançament d'aquestes i l'estudi econòmic de l'explotació.  
La presentació d'una memòria no suposa la realització d'un projecte, que pot ser exigible per a la concessió de llicències que puguen correspondre a altres Organismes.  
10.é Per a l'elaboració dels programes esmentats, els agricultors i les agrupacions sol·licitants podran recaptar l'assistència gratuïta dels serveis tècnics de les Direccions Provincials de Producció Animal.  
11.é Els sol·licitants hauran de comprometre's de mantenir el pla proposat durant un termini mínim de cinc anys, comptats a partir del final del període d'execució de les inversions.  
12.é Una vegada estudiades les sol·licituds, quant a la conveniència i viabilitat de la transformació projectada i analitzats els pressupostos, la Direcció Provincial de Producció Animal proposarà al Director General de Desenvolupament Agrari la concessió de les subvencions que convinguen, cosa que serà comunicada als interessats, amb indicació dels terminis d'execució de les millores.  
13.é El pla de millores podrà desplegar-se en una o diverses fases, amb una durada màxima de tres anys, si bé en casos convenientment justificats podrà autoritzar-se l'ampliació d'aquest termini.  
14.é Les subvencions corresponents a cada anualitat es faran efectives una vegada comprovat i certificat que la realització de les millores s'ha efectuat d'acord amb el pla aprovat i dins dels terminis previstos, amb les modificacions que, si convé, haja autoritzat la Direcció General de Desenvolupament Agrari.  
València, a 15 d'octubre de 1983.  
El Director General de Desenvolupament Agrari, GONÇAL CARBONELL I USO  
ANNEX 1  
PROVINCIA DE VALENCIA  
Ademús, Adzeneta d'Albaida, Agullent, Albaida, Alboraig, Alcubles (Les), L'Alcúdia de Crespins, Alfarp, Alfarrasí, Alpont, Andilla, Anna, Ares d'Alpont, Aielo de Malferit, Aielo de Rugat, Aiora, Barxeta, Bèlgida, Bellús, Benaixeve, Benaguasil, Beniatar, Benicolet, Benigànim, Benissanó, Benissoda, Benissuera, Bétera, Bicorp, Bocairent, Bolbait, Bufali, Bugarra, Bunyol, Calles, Camporrobles, Canals, Carrícola, Cases Altes, Cases Baixes, Casinos, Castelló de Rugat, Castellfabib, Catadau, Caudete de las Fuentes, Cerdà, Cofrents, Cortes de Pallàs, Quatretonda, Xelva, Xella, Xera, Xest, Xiva, Xulilla, Domenyo, Dosaigües, Enguera, L'Enova, Estubeny, Fontanars, La Font de la Figuera, Fuenterrobles, El Genovés, Gestalgar, Godelleta, Granja de la Costera (La), Guadasséquies, Figueroles, Xalans, Xarafull, Xàtiva, Llíria, Loriguilla, La Llosa del Bisbe, Llutxent, Llocnou d'En Fenollet, Llanera de Ranes, Llombai, La Llosa de Ranes, Macastre, Manuel, Marines, Millars, Moixent, Montserrat, Montaverner, Montesa, Montixelvo, Montroi, Navarrés, Novetlé, Olocau del Rei, L'Olleria, Ontinyent, Otos, Palomar (El), Pedralba, Pinet, La Pobla del Duc, La Pobla de Sant Miquel, La Pobla de Vallbona, Quesa, Rafelguaraf, El Ràfol de Salem, Real de Montroi, Requena, Riba-roja de Túria, Rotglà i Corbera, Rugat, Salem, Sempere, Setaigües, Sinarques, Sot de Xera, Teresa de Cofrents, Terrateig, Titaigües, Torre Baixa, Torrella, Tuèjar, Torís, Utiel, Vallada, Vallanca, Vallés, Venda del Moro, Vilamarxant, Villar de l'Arquebisbe, Villargordo del Cabriel., Iàtova, Iessa (La), Zarra, Loriguilla Nou.  
PROVINCIA DE CASTELLO  
Adzeneta, Aïn, Albocàsser, Alcalà de Xivert, L'Alcora, L'Alcúdia de Veo, Alfondeguilla, Algímia d'Almonesir, Almedíxer, Altura, Aranyel, Ares del Maestrat, Argeleta, Artana, Aiòder, Assuévar, Ballestar, Barraques, Begís, El Boixar, Benafer, Benafigos, Benassal, Bell-lloc, Bel, Borriol, Cabanes, Càlig, Campos d'Arenós, Canet lo Roig, Castell de Cabres, Castellfort, Castellnou, Castell de Vilamalefa, Catí, Caudiel, Cervera del Maestrat, Cinctorres, Cirat, Coratxà, Cortes d'Arenós, Costur, Les Coves de Vinromà, Culla, Xert, Xiva de Morella, Xodos, Xóvar, Eslida, Espadella, Fanzara, Figueroles, Forcall, Fredes, La Font de la Reina, Les Fonts d'Aiòder, Gaibiel, Gàtova, Geldo, Figueres, La Jana, Xèrica, Llucena, Lludient, La Mata, Matet, Montant, Montanejos, Morella, Navaixes, Olocau del Rei, Onda, Ortail, Palanques, Pavies, Pina de Montalgrao, Portell de Morella, La Pobla d'Arenós, La Pobla de Benifar, La Pobla Tornesa, Ribesalbes, Rossell, Sacanyet, Salzedella, Sant Jordi del Maestrat, Sant Mateu, Sant Rafel, Santa Magdalena, La Serratella, Sogorb, La Serra d'En Galceran, Soneja, Sot de Ferrer, Suera, Tales, Teresa, Tírig, La Todolella, Toga, Toràs, El Toro, Torralba, Torre-xiva, La Torre d'En Besora, La Torre dels Domenges, Traiguera, Les Useres, Vallat, La Vall d'Alba, La Vall d'Almonesir, Vallibona, Vilafamés, Vilafranca del Maestrat, Vilafermosa, Vilamalur, Vilanova d'Alcolea, Vilanova de la Reina, Vilar de Canes, Vilar de Cases, Villores, Vistabella, Viver, Sorita, Sucaina.  
PROVINCIA D'ALACANT  
Agost, Alguenya, Asp, Banyeres, Beneixama, Biar, Camp de Mirra, Canyada, Castalla, Elda, Fondó de les Neus, Fondó dels Frares, Ibi, Montfort, Monòver, Novelda, Onil, Petrer, El Pinos, La Romana, Les Salines, Sax, Tibi, Villena.


Còpia Permalink ELI